b'\n_START_ARTICLE_\nJo\xc5\xbeef \xc5\xa0kali\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je kon\xc4\x8dal v \xc5\xa1olskem letu 1978/1979 na Osnovni \xc5\xa1oli Kuzma, kasneje pa se je vpisal v Pedago\xc5\xa1ko gimnazijo v Murski Soboti, smer razredni pouk, ki jo je kon\xc4\x8dal v \xc5\xa1olskem letu 1982/83._NEWLINE_Po kon\xc4\x8dani gimnaziji je odslu\xc5\xbeil voja\xc5\xa1ki rok in se nato vpisal na Pedago\xc5\xa1ko fakulteto v Mariboru, \xc5\xa1tudijska smer zgodovina-dru\xc5\xbebeno moralna vzgoja. Diplomiral je 11. julija 1988._NEWLINE_Marca 1989 se je zaposlil v osnovni \xc5\xa1oli Kuzma, kot predmetni u\xc4\x8ditelj zgodovine, dru\xc5\xbebeno moralne vzgoje ter nem\xc5\xa1kega jezika._NEWLINE_Poleg pedago\xc5\xa1kega dela je bil aktiven tudi na podro\xc4\x8dju dru\xc5\xbebenega \xc5\xbeivljenja, saj je od leta 1989 do leta 1994 zastopal Krajevno skupnost v takratni Ob\xc4\x8dinski skup\xc5\xa1\xc4\x8dini Murska Sobota. Kasneje, leta 1996 pa kot predsednik sveta Krajevne skupnosti Kuzma._NEWLINE_Kasneje je postal ravnatelj osnovne \xc5\xa1ole Kuzma in bil izvoljen za \xc5\xbeupana Ob\xc4\x8dine Kuzma.'